เป็นมา2-3วันแล้วครับ รู้สึกไม่อยากกินอะไรเลย กินได้นิดเดียว มีอาการคลื่นไส้ และปวดหัวเล็กน้อยหลังกินอาหาร ตอนนอน นอนไม่ค่อยหลับได้ยินเสียงพัดลมตอนนอนตลอดเวลา ปกติเป็นคนชอบคิดมาก คิดนู่นคิดนี่ไปเรื่อย ชอบคิดในสิ่งที่มันยังไม่เกิด ถือว่าเป็นโรคเครียดวิตกกังวลไหม หรือเกี่ยวข้องกับโรคอะไรได้บ้างครับ
สวัสดีค่ะ อาการเหนื่อย เครียด คิดกังวลเรื่องต่างๆตลอดเวลา โดยเฉพาะอย่างยิ่งกับเรื่องที่ยังไม่เกิดนั้น อาจจะมีผลเสียต่อสุขภาพจิตในระยะยาว เช่นทำให้เกิดภาวะซึมเศร้า รคซึมเศร้า การเปลี่ยนแปลงทางอารมณ์ หรือเป็นโรควิตกกังวลขึ้นมาได้โรควิตกกังวลทั่วไป เป็นโรคทางจิตที่ผู้ป่วยจะมีความเครียดหรือกังวลมากไปในหลาย ๆ เรื่อง บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้ โดยสิ่งที่ผู้ป่วยกลัวก็จะไม่เฉพาะเจาะจง อาจมีความกังวลในหลาย ๆ เรื่องเป็นระยะเวลาตั้งแต่ 6 เดือนขึ้นไป อาจไม่สามารถระบุสาเหตุของความกังวลได้แน่ชัด โดยตอนที่มีอาการอาจทำให้ใจสั่น อาจมีอาการตื่นตระหนก กลัว ไม่สบายใจ หงุดหงิด ประหม่า เครียด ไม่มีสมาธิ รู้สึกเหมือนตัวเองกำลังจะตายได้แนะนำการตั้งสติเมื่อมีอาการผิดปกติ หรือมีปัญหา พูดคุยกับคนที่ไว้ใจได้เพื่อหาทางออกร่วมกัน หากอาการเป็นมาก ควรพบจิตแพทย์เพื่อดูแลในระยะยาว